Document ID: 32000D0693

32000D0693
L 286/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 октомври 2000 година
за оттегляне на справочните данни за стандарта EN 703 „Земеделски машини - силажорезачки - безопасност“ от списъка на справочни данни за стандартите в рамката на прилагането на Директива 98/37/ЕО
(нотифицирано под номер С(2000) 3104)
(текст от значение за ЕИП)
(2000/693/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/37/ЕО на Европейския парламент и на Съвета от 22 юни 1998 г. относно сближаването на законодателствата на държавите-членки по отношение на машините (1), изменена с Директива 98/79/ЕО (2), и по-специално член 6, параграф 1 от нея,
като взе предвид становището на комитета, създаден с Директива 98/34/ЕО на Европейския парламент и на Съвета от 22 юни 1998 г., относно установяването на процедура за предоставяне на информация в областта на техническите стандарти и правила (3),
като има предвид, че:
(1)
Член 2 от Директива 98/37/ЕО, както е изменена, предвижда машини да се пускат на пазара и в експлоатация само ако не застрашават безопасността или здравето на хората и, където е целесъобразно, домашните животни и имуществото, при положение че бъдат правилно инсталирани и поддържани и използвани по предназначението им.
(2)
Машините, които отговарят на хармонизираните стандарти, чиито справочни данни са били публикувани в Официален вестник на Европейските общности, се предполага, че отговарят на съществените изисквания по отношение здраве и безопасност, упоменати в член 3 от Директива 98/37/ЕО, както е изменена.
(3)
От държавите-членки се изисква да публикуват справочните данни на националните стандарти, които транспонират хармонизираните стандарти.
(4)
Справочните данни на хармонизирания стандарт EN 703:1995 „Земеделски машини - силажорезачки - безопасност“ са били публикувани в Официален вестник на Европейските общности С 229 от 8 август 1996 г. в рамките на прилагането на Директива 98/37/ЕО, както е изменена.
(5)
Понастоящем, този стандарт все още дава презумпция за съответствие.
(6)
Италия е отбелязала, че на нейна територия са станали много злополуки с фатален изход при използването на силажорезачки, произведени съгласно стандарт EN 703. Следователно, Италия застъпва мнението, че този стандарт не отговаря за съществените изисквания към здравето и безопасността от директивата и че справочните му данни трябва да бъдат оттеглени от публикацията в Официален вестник на Европейските общности, за да не се създава повече презумпция за съответствие с директивата.
(7)
Техническият комитет CEN/ТС 144 разгледа този проблем и започна работа по ревизиране на стандарта. Предвид значителните трудности, които той срещна в това ревизиране, той стигна до извода, че ще изминат няколко години преди ревизираният стандарт да може да бъде ратифициран.
(8)
Предвид очакваното забавяне, предлага се справочните данни за този стандарт да бъдат оттеглени незабавно, за да не се допусне той да продължи да бъде използван като хармонизиран стандарт в бъдеще,
ПРИЕ НАСТОЯЩОТО РЕШЕНИЕ:
Член 1
Справочните данни на стандарт EN 703 „Земеделски машини - силажорезачки - безопасност“ се оттеглят от публикацията в Официален вестник на Европейските общности. Следователно, използването на този стандарт вече не създава презумпция за съответствие със съществените изисквания относно здравето и безопасността на Директива 98/37/ЕО, както е изменена.
Член 2
Адресати на настоящото решение са държавите-членки.
Съставено в Брюксел на 25 октомври 2000 година.

Labels: 7
3
15
6